ddrg/super_eurlex huggingface dataset:
(4)

Pogajanja o Sporazumu so se začela 17. decembra 2014 in so se uspešno končala s parafiranjem navedenega sporazuma z izmenjavo pisem 6. maja 2015 z Republiko Kiribati in 10. junija 2015 z Unijo.
SL Uradni list Evropske unije L 182/55

IZVEDBENI SKLEP KOMISIJE (EU) 2016/1102

z dne 5. julija 2016

o odobritvi nacionalnih programov za izboljšanje proizvodnje in trženja čebelarskih proizvodov, ki so jih države članice predložile v skladu z Uredbo (EU) št. 1308/2013 Evropskega parlamenta in Sveta

(notificirano pod dokumentarno številko C(2016) 4133)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti točke (c) prvega odstavka člena 57 Uredbe,

ob upoštevanju naslednjega:

(1) V skladu s členom 55 Uredbe (EU) št. 1308/2013 vse države članice Komisiji pošljejo svoje triletne nacionalne programe za proizvodnjo in trženje čebelarskih proizvodov za čebelarska leta 2017, 2018 in 2019.

(2) Vseh 28 programov ustreza ciljem Uredbe (EU) št. 1308/2013 in vsebuje zahtevane podatke iz člena 4 Izvedbene uredbe Komisije (EU) 2015/1368 (2).

(3) Prispevek Unije za vsak nacionalni program je treba določiti v skladu s členom 55(2) Uredbe (EU) št. 1308/2013 ter členom 4 in členom 8(2) Delegirane uredbe Komisije (EU) 2015/1366 (3).

(4) Ukrepi iz tega sklepa so v skladu z mnenjem Odbora za skupno ureditev kmetijskih trgov –

SPREJELA NASLEDNJI SKLEP:

Člen 1

Nacionalni programi za proizvodnjo in trženje čebelarskih proizvodov za čebelarska leta 2017, 2018 in 2019, ki so jih predložili Belgija, Bolgarija, Češka, Danska, Nemčija, Estonija, Irska, Grčija, Španija, Francija, Hrvaška, Italija, Ciper, Latvija, Litva, Luksemburg, Madžarska, Malta, Nizozemska, Avstrija, Poljska, Portugalska, Romunija, Slovenija, Slovaška, Finska, Švedska in Združeno kraljestvo, se odobrijo.

Člen 2

Prispevek Unije za nacionalne programe iz člena 1 se omeji na največje zneske, kot so določeni v Prilogi za čebelarska leta 2017, 2018 in 2019.

Člen 3

Ta sklep je naslovljen na države članice.

V Bruslju, 5. julija 2016 Za Komisijo Phil HOGAN Član Komisije

(1) UL L 347, 20.12.2013, str. 671.

(2) Izvedbena uredba Komisije (EU) 2015/1368 z dne 6. avgusta 2015 o določitvi pravil za uporabo Uredbe (EU) št. 1308/2013 Evropskega parlamenta in Sveta v zvezi s pomočjo za sektor čebelarstva (UL L 211, 8.8.2015, str. 9).

(3) Delegirana uredba Komisije (EU) 2015/1366 z dne 11. maja 2015 o dopolnitvi Uredbe (EU) št. 1308/2013 Evropskega parlamenta in Sveta v zvezi s pomočjo za sektor čebelarstva (UL L 211, 8.8.2015, str. 3).
(5)

V teh okoliščinah so nato Malta, Hrvaška in Belgija z dopisi z dne 14. decembra 2015, 15. decembra 2015 oziroma 17. decembra 2015 ter Nemčija, Grčija, Španija, Francija, Italija, Luksemburg, Portugalska, Slovenija in Švedska z dopisi z dne 18. decembra 2015 Komisiji poslali prošnje, v katerih je bilo navedeno, da želijo med seboj vzpostaviti okrepljeno sodelovanje na področju pristojnosti, prava, ki se uporablja, ter priznavanja in izvrševanja odločb na področjih premoženjskih razmerij med zakoncema in premoženjskopravnih posledic registriranih partnerskih skupnosti ter da naj Komisija v zvezi s tem predloži predlog Svetu. Češka, Nizozemska, Bolgarija, Avstrija in Finska so Komisiji poslale enake prošnje, in sicer z dopisi z dne 28. januarja 2016, 2. februarja 2016, 9. februarja 2016, 16. februarja 2016 oziroma 26. februarja 2016. Ciper je v svojem dopisu z dne 18. marca 2016 sporočil, da želi sodelovati pri vzpostavitvi okrepljenega sodelovanja; Ciper je to željo potrdil v času dela Sveta. Takšno okrepljeno sodelovanje je zahtevalo skupno 18 držav članic.
BAT 2.

Najboljša razpoložljiva tehnika, ki omogoča zmanjšanje emisij v vodo in zrak ter zmanjšanje porabe vode, je vzpostavitev in vodenje popisa tokov odpadnih voda in plinov v okviru sistema ravnanja z okoljem (glej BAT 1), ki vključuje vse naslednje elemente: (i) informacije o kemijskih proizvodnih postopkih, vključno z: (a) enačbami kemijskih reakcij, ki prikazujejo tudi stranske produkte; (b) poenostavljenimi diagrami poteka procesov, ki prikazujejo izvor emisij; (c) opisi v proces vključenih tehnik ter čiščenja odpadnih voda in plinov pri viru, vključno z njihovo učinkovitostjo; (ii) kar najbolj izčrpne informacije o značilnostih tokov odpadnih voda, kot so: (a) povprečne vrednosti in spremenljivost pretoka, pH, temperature in prevodnosti; (b) povprečna koncentracija in obremenitve zaradi zadevnih onesnaževal/parametrov in njihove spremenljivosti (npr. KPK/TOC, vrste dušika, fosfor, kovine, soli, posebne organske spojine); (c) podatki o biološki razgradljivosti (npr. BPK, razmerje BPK/KPK, Zahn-Wellensov preskus, potencial biološke inhibicije (npr. nitrifikacija)); (iii) kar najbolj izčrpne informacije o značilnosti tokov odpadnih plinov, kot so: (a) povprečne vrednosti in spremenljivost pretoka in temperature; (b) povprečna koncentracija in obremenitve zaradi zadevnih onesnaževal/parametrov in njihove spremenljivosti (npr. HOS, CO, NOX, SOX, klor, vodikov klorid); (c) vnetljivost, spodnja in zgornja meja eksplozivnosti, reaktivnost; (d) prisotnost drugih snovi, ki lahko vplivajo na sistem za čiščenje odpadnih plinov ali varnost naprave (npr. kisik, dušik, vodna para, prah).
1.

Komisija je pooblaščena za pogajanja z Grenlandijo in za odobritev sprememb Protokola, če je to potrebno in ob upoštevanju točke 3 te priloge, glede naslednjih vprašanj: (a) določitev ribolovnih možnosti v skladu s členom 3(2) in (3) ter členom 8 Protokola, vključno z določitvijo referenčne cene in pristojbin za dovoljenja v skladu s členom 8 Protokola; (b) odločitev o oblikah sektorske podpore v skladu s členom 5 Protokola; (c) sprejem ukrepov za zagotovitev trajnostnega izkoriščanja ribolovnih virov v skladu s členom 6 Protokola.
—

EN 419 211 – Protection profiles for secure signature creation device, spodaj navedeni deli 1–6, kakor je ustrezno: — EN 419211-1:2014 – Protection profiles for secure signature creation device – Part 1: Overview — EN 419211-2:2013 – Protection profiles for secure signature creation device – Part 2: Device with key generation — EN 419211-3:2013 – Protection profiles for secure signature creation device – Part 3: Device with key import — EN 419211-4:2013 – Protection profiles for secure signature creation device – Part 4: Extension for device with key generation and trusted channel to certificate generation application — EN 419211-5:2013 – Protection profiles for secure signature creation device – Part 5: Extension for device with key generation and trusted channel to signature creation application — EN 419211-6:2014 – Protection profiles for secure signature creation device – Part 6: Extension for device with key import and trusted channel to signature creation application
(41)

Iz dejstva, da se nekateri prevozi zunaj EGP pridržijo za letališči Charles-de-Gaulle in Orly, ni mogoče sklepati, da je cilj namesto doseganja zgoraj omenjene optimizacije zagotoviti prednosti za družbo, ki navedeni letališči upravlja (ADP). V zvezi s tem Komisija tudi navaja, da so francoski organi prvotno nameravali dati majhnim zrakoplovom, ki prevažajo tranzitne potnike, na voljo splošni dostop do letališča Orly, ADP pa je to rešitev zavrnila.
(4)

Komisija je svojo oceno cen na enoto izvedla s pomočjo Eurocontrolove enote za oceno uspešnosti in osrednjega urada za pristojbine na zračnih poteh, pri čemer je uporabila podatke in dodatne informacije, ki so jih države članice posredovale do 1. junija 2015, ter ustrezne informacije, predložene v okviru revidiranih načrtov izvedbe. Pri oceni so se prek nadaljnjih stikov s Komisijo upoštevali tudi popravki cen na enoto, ki so jih opravile države članice. Poleg tega se je pri oceni cen na enoto za leto 2015 upoštevalo poročilo organa za oceno uspešnosti o revidiranih načrtih izvedbe za drugo referenčno obdobje, ki je bilo Komisiji predloženo 15. oktobra 2015.
(3)

Po priporočilih, ki jih je sprejela navedena delovna skupina 23. januarja 2015, je Generalna skupščina ZN 19. junija 2015 sprejela Resolucijo 69/292, s katero je bil pred zasedanjem medvladne konference ustanovljen pripravljalni odbor, v katerem bodo lahko sodelovale vse države članice ZN, članice specializiranih agencij in pogodbenice konvencije UNCLOS, njegova naloga pa bo oblikovanje vsebinskih priporočil o elementih osnutka instrumenta za Generalno skupščino ZN. Pripravljalni odbor bo svoje delo začel v letu 2016, do konca leta 2017 pa bo predstavil poročilo o doseženem napredku Generalni skupščini, ki bo odločila o sklicu in datumu začetka medvladne konference, da bi obravnavali priporočila pripravljalnega odbora v zvezi s posameznimi elementi in oblikovali besedilo mednarodnega pravno zavezujočega instrumenta v okviru konvencije UNCLOS.
(10)

Direktiva Komisije 96/8/ES (4) določa zahteve glede živil, namenjenih za uporabo v energijsko omejenih dietah za zmanjšanje telesne teže. Direktiva Komisije 1999/21/ES (5) določa zahteve glede živil za posebne zdravstvene namene. Direktiva 2002/46/ES Evropskega parlamenta in Sveta (6) določa zahteve glede prehranskih dopolnil. Direktiva Komisije 2006/125/ES (7) določa zahteve glede žitnih kašic ter hrane za dojenčke in majhne otroke. Direktiva Komisije 2006/141/ES (8) določa zahteve glede začetnih formul za dojenčke ter nadaljevalnih formul za dojenčke in majhne otroke. Uredba (ES) št. 1925/2006 Evropskega Parlamenta in Sveta (9) določa zahteve glede dodajanja vitaminov, mineralov in nekaterih drugih snovi živilom. Uredba Komisije (ES) št. 41/2009 (10) določa zahteve glede sestave in označevanja živil, primernih za ljudi s preobčutljivostjo na gluten. Izvedbena uredba Komisije (EU) št. 828/2014 (11) določa zahteve za zagotavljanje informacij potrošnikom o odsotnosti ali zmanjšani prisotnosti glutena v živilih. Uporabo 2′-O-fukozillaktoze bi bilo treba odobriti brez poseganja v zahteve navedenih pravnih aktov.
„18z6.

32015 R 0359: Uredba Komisije (EU) 2015/359 z dne 4. marca 2015 o izvajanju Uredbe (ES) št. 1338/2008 Evropskega parlamenta in Sveta glede statističnih podatkov o izdatkih in financiranju zdravstvenega varstva (UL L 62, 6.3.2015, str. 6). Za namene tega sporazuma veljajo določbe Uredbe z naslednjima prilagoditvama: (a) Lihtenštajnu ni treba predložiti ločenih podatkov za dnevno zdravljenje (HC. 1.2), dnevno rehabilitacijo (HC. 2.2) in dnevno dolgotrajno oskrbo (zdravje) (HC. 3.2), ki se vključijo v podatke za ambulantno zdravljenje (HC. 1.3), ambulantno rehabilitacijo (HC. 2.3) in ambulantno dolgotrajno oskrbo (zdravje) (HC. 3.3). (b) Lihtenštajnu ni treba predložiti podatkov o shemah financiranja podjetij (HF. 2.3). To izvzetje ponovno pregleda Skupni odbor EGP, kadar podatki, ki jih predloži Lihtenštajn, pokažejo, da odhodki za sheme financiranja podjetij v Lihtenštajnu niso več zanemarljivi.“
(1)

V skladu z Odločbo 2007/884/ES (2) je Združeno kraljestvo dobilo dovoljenje, da do 31. decembra 2010 najemniku ali zakupniku avtomobila omeji pravico odbitka vstopnega davka na dodano vrednost (DDV) do višine 50 % v zvezi s stroški najema ali zakupa tega avtomobila, če se avtomobil ne uporablja izključno za poslovne namene. Združeno kraljestvo je imelo tudi dovoljenje, da se zasebna raba avtomobila, ki ga za poslovne namene najame ali zakupi davčni zavezanec, ne šteje za opravljanje storitev za plačilo. Ti ukrepi (v nadaljnjem besedilu: ukrepi o odstopanju) so najemnike ali zakupnike razbremenili obveznosti, da podrobno zapisujejo kilometrino, prevoženo za zasebne namene s posameznim vozilom za poslovno rabo, in da obračunavajo davek za tako zasebno rabo.
(2)

Na podlagi Odločbe Sveta 2009/790/ES (2) je lahko Poljska do 31. decembra 2012 kot odstopanje oprostila plačilo DDV davčnim zavezancem, katerih letni promet ni presegal protivrednosti zneska v nacionalni valuti v vrednosti 30 000 EUR po menjalnem tečaju na dan njenega pristopa (v nadaljnjem besedilu: ukrep dostopanja). Zatem je bil ukrep odstopanja z Izvedbenim sklepom Sveta 2012/769/EU (3) podaljšan do 31. decembra 2015 in nato z Izvedbenim sklepom Sveta (EU) 2015/1173 (4) do 31. decembra 2018.
(5)

Zaradi jasnosti in poenostavitve bi bilo treba s tem sklepom odobriti programa cepljenja v Grčiji in Bolgariji, ki sta trenutno vključena v izvedbena sklepa (EU) 2015/2055 in (EU) 2016/1183. Poleg tega bi bilo treba odobriti program cepljenja, ki ga je predložila Hrvaška. Programa cepljenja v Grčiji in Bolgariji, ki sta trenutno vključena v izvedbena sklepa (EU) 2015/2055 in (EU) 2016/1183, ter program cepljenja, ki ga je predložila Hrvaška, izpolnjujejo minimalne zahteve za programe cepljenja proti vozličastemu dermatitisu iz Priloge II k Izvedbenemu sklepu Komisije (EU) 2016/2008 (7) o nadzornih ukrepih za zdravje živali v zvezi z vozličastim dermatitisom v nekaterih državah članicah.
2.

doda se naslednje okence 7: „Okence 7 EG Egipt EG-1 Območje, prosto bolezni enoprstih kopitarjev, površine približno 0,1 km2, vzpostavljeno okoli veterinarske bolnišnice egiptovskih oboroženih sil na cesti El-Nasr, nasproti kluba Al Ahly, v vzhodnem predmestju Kaira (koordinate 30° 04′ 19,6″ S 31° 21′ 16,5″ V), ter na desetkilometrski avtocestni povezavi po cesti El-Nasr in letališki cesti z mednarodnim letališčem v Kairu. (a) Razmejitev mej območja, prostega bolezni enoprstih kopitarjev: Od križišča cest El Nasr in El-Shaheed Ibrahim El-Shaikh (koordinate 30° 04′ 13,6″ S 31°21′04,3″ V) vzdolž ceste El-Shaheed Ibrahim El-Shaikh približno 500 m severno do prvega križišča s povezavo znotraj območja oboroženih sil (‚povezava‘), tam desno in ob povezavi približno 100 m vzhodno, tam spet desno in ob povezavi 150 m južno, tam levo in ob povezavi 300 m vzhodno, tam desno in ob povezavi 100 m južno do ceste El-Nasr, tam desno in ob cesti El-Nasr 300 m jugozahodno do nasprotnega križišča cest El-Nasr in Hassan Ma'moon, tam desno in ob povezavi 100 m severno, tam levo in ob povezavi 120 m zahodno, tam levo in ob povezavi 200 m južno, tam desno in ob cesti El-Nasr 100 m zahodno do križišča cest El Nasr in El-Shaheed Ibrahim El-Shaikh. (b) Razmejitev mej karantene pred izvozom na območju, prostem bolezni enoprstih kopitarjev: od točke nasproti križišča cest El-Nasr in Hassan Ma'moon ob povezavi 100 m severno, tam desno in ob povezavi 250 m vzhodno, tam desno in ob povezavi 50 m južno do ceste El-Nasr, tam desno in ob cesti El-Nasr 300 m jugozahodno do nasprotnega križišča cest El-Nasr in Hassan Ma'moon.“
(3)

Organi Združenega kraljestva so predložili poročilo o vsebini in rezultatih ocene v primerjavi s pogoji iz Priloge I k Izvedbeni uredbi (EU) št. 391/2013, na podlagi katere so sprejeli navedeno odločitev. Na zahtevo Komisije so navedeni organi 2. oktobra 2015 predložili dodatna dokazila, vključno z razpisno dokumentacijo. Komisija je preverila informacije, ki so jih zagotovili organi Združenega kraljestva.
(7)

Na podlagi podatkov, ki jih je prejela Komisija, se zdi, da je Gvineja izpolnila svoje obveznosti po mednarodnem pravu in sprejela ustrezen pravni okvir za boj proti nezakonitemu, neprijavljenemu in nereguliranemu ribolovu. Vzpostavila je odvračilen sistem sankcij. Uvedla je tudi ustrezen in učinkovit sistem spremljanja, nadzora in inšpekcij, in sicer z oblikovanjem nacionalnega načrta nadzora in uvedbo zračnega nadzora ter s tem, da je svoj center za spremljanje ribištva opremila s popolnoma delujočim sistemom za spremljanje plovil. Gvineja je prav tako pregledala svoje sisteme registracije in izdajanja dovoljenj ter uvedla tehnične in ohranitvene ukrepe ter ukrepe upravljanja, da se zagotovi primerno ravnotežje med izdanimi ribolovnimi dovoljenji, razpoložljivimi sredstvi ter njenimi nadzornimi in izvršilnimi zmogljivostmi. Gvineja je poleg tega preučila svoje sodelovanje v regionalnih organizacijah za upravljanje ribištva (RFMO), izboljšala izpolnjevanje mednarodnih obveznosti, ki izhajajo iz priporočil in resolucij teh organizacij, ter sprejela ustrezne ukrepe proti gvinejskih plovilom, ki sodelujejo v nezakonitem, neprijavljenem in nereguliranem ribolovu in ki so uvrščena na sezname RFMO plovil, ki sodelujejo v nezakonitem, neprijavljenem in nereguliranem ribolovu.
(1)

Člen 128(1) Pogodbe in člen 16 Statuta Evropskega sistema centralnih bank in Evropske centralne banke določata, da ima Evropska centralna banka (ECB) izključno pravico odobriti izdajanje eurobankovcev v Uniji. Ta pravica vključuje pristojnost za sprejemanje ukrepov za varovanje celovitosti eurobankovcev kot plačilnega sredstva in ob tem možnost, da ECB občasno spreminja obseg te pristojnosti, tako da sredstva, ki so na voljo za zagotavljanje celovitosti eurobankovcev, ostanejo ustrezna.
(1)

Svet je 18. septembra 2015 in 1. oktobra 2015 sprejel sklepa (EU, Euratom) 2015/1600 (1) in 2015/1790 (2) o imenovanju članov Evropskega ekonomsko-socialnega odbora za obdobje od 21. septembra 2015 do 20. septembra 2020.
„3.

ECB izbere dobavitelje, ki jih povabi k sodelovanju v razpisnem postopku, bodisi med ponudniki, ki imajo dostop do dinamičnega nabavnega sistema, bodisi, če tak sistem ne obstaja, s seznama primernih dobaviteljev, sestavljenega na podlagi razpisa za prijavo interesa. Če tak seznam ne obstaja, ECB izbere dobavitelje, ki jih bo povabila, po lastni presoji na podlagi primerne tržne analize ob upoštevanju možnega čezmejnega interesa, s čimer potrdi primernost dobaviteljev in njihov interes za sodelovanje v postopku. Tržna analiza lahko vključuje objavo možnosti za oddajo naročila prek sistema za elektronsko oddajo naročil. Namesto tega lahko ECB objavi obvestilo o naročilu na svoji spletni strani ali za to uporabi druge primerne medije. V tem primeru so dobavitelji, povabljeni k sodelovanju v razpisnem postopku, izbrani na podlagi prejetih odgovorov. Drugi dobavitelji, ki izpolnjujejo enaka merila, so prav tako lahko povabljeni k sodelovanju v razpisnem postopku.“;
(2)

Varnostni svet Združenih narodov je 25. maja 2016 sprejel RVSZN 2288 (2016) v zvezi z Liberijo, s katero je s takojšnjim učinkom odpravil ukrepe glede orožja, ki so bili prej določeni v odstavku 2 RVSZN 1521 (2003) ter nato spremenjeni z odstavkoma 1 in 2 RVSZN 1683 (2006), odstavkom 1(b) RVSZN 1731 (2006), odstavki 3, 4, 5 in 6 RVSZN 1903 (2009), odstavkom 3 RVSZN 1961 (2010) ter odstavkom 2(b) RVSZN 2128 (2013).
1.

V delu 1 se vnosa za Argentino in Brazilijo nadomestita z naslednjim: „Argentina AR 01/2004 Celotno ozemlje države. AR-1 02/2016 Ozemlja, opredeljena z oznakama AR-1 in AR-3 v delu 1 Priloge II k Uredbi (EU) št. 206/2010. AR-2 02/2016 Ozemlja, opredeljena z oznako AR-2 v delu 1 Priloge II k Uredbi (EU) št. 206/2010. Brazilija BR 01/2004 Celotno ozemlje države. BR-1 01/2005 Zvezne države Rio Grande do Sul, Santa Catarina, Paraná, São Paulo in Mato Grosso do Sul. BR-2 02/2016 Ozemlja, opredeljena z oznakami BR-1, BR-2, BR-3 in BR-4 v delu 1 Priloge II k Uredbi (EU) št. 206/2010. BR-3 01/2005 Zvezne države Goiás, Minas Gerais, Mato Grosso, Mato Grosso do Sul, Paraná, Rio Grande do Sul, Santa Catarina in São Paulo. BR-4 01/2016 Zvezni okraj (Distrito Federal), zvezne države Acre, Rondônia, Pará, Tocantins, Maranhão, Piauí, Bahia, Ceará, Rio Grande do Norte, Paraíba, Pernambuco, Alagoas in Sergipe.“
1.

Ime: DISTYA AMEYA Tudi: KASSOS Prej znan kot: N/A. Naslov: N/A. Datum uvrstitve na seznam:27. april 2016 Dodatne informacije: Številka IMO: 9077343. Uvrščen v skladu z odstavkoma 10(a) in 10(b) resolucije 2146 (prepoved natovarjanja, prevoza ali raztovarjanja; prepoved vstopa v pristanišča). V skladu z odstavkom 11 resolucije 2146 (2014) ta uvrstitev na seznam velja od 27. aprila do 26. julija 2016, če je odbor prej ne razveljavi v skladu z odstavkom 12 resolucije 2146 (2014). Nosilnost: 95 420. Država zastave: Indija. Možno je, da je bilo plovilo pred kratkim prodano neznanemu kupcu in da je bil naziv spremenjen v Kassos. Dne 26. aprila 2016 je bilo plovilo severno od Al-Baida v Libiji in je bilo namenjeno proti Malti.
5.

Vstavi se naslednji člen 9a: „Člen 9a Premeščanje zadevnih rastlin, ki so bile gojene in vitro, znotraj Unije 1. Zadevne rastline, ki so bile celotni proizvodni cikel gojene in vitro in vsaj del svojega življenjskega obdobja na razmejenem območju, vzpostavljenem v skladu s členom 4, se lahko premeščajo z razmejenih območij in okuženih območij v zadevne varovalne pasove le, če so izpolnjeni pogoji iz odstavkov 2 do 5. 2. Zadevne rastline iz odstavka 1 so bile gojene na enoti pridelave, kjer so izpolnjeni vsi naslednji pogoji: (a) enota je registrirana v skladu z Direktivo 92/90/EGS; (b) pristojni uradni organ je enoto ob upoštevanju ustreznih mednarodnih standardov za fitosanitarne ukrepe odobril kot enoto, ki je neokužena z zadevnim organizmom in na njej niso navzoči njegovi prenašalci; (c) enota je fizično zaščitena pred vnosom zadevnega organizma prek njegovih prenašalcev; (d) na enoti sta ob ustreznem času izvedena vsaj dva uradna pregleda letno; (e) celotno obdobje rasti zadevnih rastlin na enoti niso bili odkriti niti simptomi zadevnega organizma niti njegovi prenašalci, če pa so bili opaženi sumljivi simptomi, so bili izvedeni testi, ki so potrdili odsotnost zadevnega organizma. 3. Zadevne rastline iz odstavka 1 so bile gojene v prozornem zabojniku v sterilnih pogojih in izpolnjujejo enega od naslednjih pogojev: (a) vzgojene so bile iz semen; (b) v sterilnih pogojih so bile razmnožene iz matičnih rastlin, ki so celo življenje rasle na območju ozemlja Unije, neokuženem z zadevnim organizmom, in pri katerih je bilo s testiranjem ugotovljeno, da niso okužene z zadevnim organizmom; (c) v sterilnih pogojih so bile razmnožene iz matičnih rastlin, ki so bile celo življenje gojene na enoti pridelave, ki izpolnjuje pogoje iz odstavka 2, in pri katerih je bilo s testiranjem ugotovljeno, da niso okužene z zadevnim organizmom. 4. Zadevne rastline iz odstavka 1 se prevažajo v prozornem zabojniku v sterilnih pogojih, kar izključuje možnost okužbe z zadevnim organizmom prek njegovih prenašalcev. 5. Priložen jim je rastlinski potni list, pripravljen in izdan v skladu z Direktivo 92/105/EGS.“
(4)

Komisija je oceno cen na enoto izvedla s pomočjo organa za oceno uspešnosti, ki je v skladu s členom 3 Izvedbene uredbe Komisije (EU) št. 390/2013 zadolžen za pomoč Komisiji pri izvajanju načrta izvedbe, in Eurocontrolovega osrednjega urada za pristojbine na zračnih poteh, pri čemer je uporabila podatke in dodatne informacije, ki so jih države članice posredovale do 1. junija 2015, ter tudi ustrezne informacije, ki so bile predložene v okviru revidiranih načrtov izvedbe. V oceni so se upoštevali tudi popravki cen na enoto, ki so jih opravile države članice po nadaljnjih stikih med Komisijo, organom za oceno uspešnosti in zadevnimi državami članicami. Poleg tega se je pri oceni cen na enoto za leto 2015 upoštevalo poročilo organa za oceno uspešnosti o revidiranih načrtih izvedbe za drugo referenčno obdobje, ki je bilo Komisiji predloženo 15. oktobra 2015.
(2)

Za spremljanje usklajenosti ladij z mednarodnimi standardi za varnost, zaščito, preprečevanje onesnaževanja ter bivalne in delovne razmere na ladjah so odgovorne predvsem države zastave, za vzdrževanje razmer na ladji in opreme pa so po pregledu za zagotavljanje skladnosti z zahtevami konvencij odgovorne ladijske družbe. Vendar nekatere države zastave niso izvajale in uporabljaje teh mednarodnih standardov.
1.

člen 10 se nadomesti z naslednjim: „Člen 10 1. Ta sklep začne veljati na dan sprejetja. 2. Ta sklep se uporablja do 20. februarja 2017. 3 Uporaba ukrepov iz člena 4(1) ter člena 5(1) in (2), kolikor se nanašajo na osebe iz seznama iz Priloge II, se začasno odloži do 20. februarja 2017. Začasni odlog se preveri vsake tri mesece. 4. Ta sklep se redno pregleduje in če Svet meni, da cilji sklepa niso bili doseženi, se sklep po potrebi podaljša ali spremeni.“;